L'article 20 de la Llei 7/2007, de 17 de juliol, de l'Agència Tributària de Catalunya, estableix que en l'àmbit de l'Agència Tributària de Catalunya el sistema de control és el control financer permanent, d'acord amb el pla anual aprovat pel conseller o consellera d'Economia i Finances, tant pel que fa al pressupost de l'Agència com pel que fa a l'aplicació dels tributs.
Aquest control és exercit per la Intervenció General de la Generalitat de Catalunya.
De conformitat amb aquest precepte i, per tal de desplegar l'abast i els procediments d'aquesta modalitat de control, a proposta de l'interventor general de la Generalitat,
Objecte de l'Ordre i procediments de control
1.1 L'objecte d'aquesta Ordre és la regulació dels procediments de control de l'actuació de l'Agència Tributària de Catalunya (d'ara endavant Agència) en l'àmbit economicofinancer.
1.2 El control financer exercit de manera permanent s'estableix com a procediment de control dels documents, expedients i actes susceptibles de produir drets i obligacions de naturalesa econòmica o financera i moviments de fons o valors que es produeixin en l'àmbit de l'Agència d'acord amb les funcions establertes en l'article 2 de la llei 7/2007, de 17 de juliol, de l'Agència Tributària de Catalunya, i l'article 32 del Decret 29/2007, de 24 de desembre, pel qual s'aprova el reglament de l'Agència Tributària de Catalunya.
1.3 El control financer és el procediment de control a seguir per la gestió i la recaptació dels tributs realitzada per les oficines liquidadores de districte hipotecari.
1.4 El control financer permanent s'estableix com a procediment de control dels documents, expedients i actes susceptibles de produir drets i obligacions de naturalesa econòmica o financera propis del funcionament dels serveis i unitats de l'Agència i per a la realització de les seves funcions.
S'inclouen en aquest control les funcions comptables que realitzi l'Agència en aquest apartat.
2.1 El control financer, en l'àmbit de les funcions de gestió i recaptació tributària, té per objecte comprovar que l'actuació en l'aspecte tributari i economicofinancer de l'Agència i les oficines liquidadores de districte hipotecari, s'ajusta a l'ordenament jurídic així com als principis generals de bona gestió financera i tributària.
Així mateix, es comprova la fiabilitat i la integritat dels fons públics recaptats, i, la fiabilitat i la integritat de la informació comptable i estadística.
2.2 En concret s'ha de verificar:
a) Que els actes, les operacions i els procediments de gestió i recaptació tributària s'han desenvolupat de conformitat amb les normes, les disposicions i les directrius que els siguin d'aplicació.
b) Que els procediments aplicats garanteixen de manera raonable que les operacions s'han desenvolupat de conformitat amb la normativa aplicable, així com la integritat i fiabilitat de la informació continguda i dels fons públics recaptats.
c) Que els actes, les operacions i els procediments aplicats s'ajustin als criteris d'eficàcia, eficiència i economia, d'acord amb el que preveu la disposició addicional tercera de la Llei 12/2004, de 27 de desembre, de mesures financeres.
El control d'eficàcia ha d'incloure la verificació que els objectius i metes establerts en els programes d'actuació de l'Agència s'aconsegueixen, així com l'anàlisi del cost de funcionament i del rendiment dels respectius serveis o inversions.
2.3 També podrà ser objecte de control les actuacions de gestió recaptatòria de les entitats col·laboradores de la Generalitat, s'ajusten a la normativa vigent i al requisits establerts en la seva actuació.
2.4 El control financer, en l'àmbit de les funcions de l'article 1.4 anterior, té per objecte comprovar l'actuació de l'Agència en l'àmbit economicofinancer, s'ajusta a l'ordenament jurídic i als principis generals de bona gestió financera i la integritat i fiabilitat de la informació comptable.
2.5 En el supòsit del control financer exercit de manera permanent s'han de realitzar les comprovacions dels punts anteriors de manera continuada al llarg de l'exercici.
Finalitats del control financer
3.1 Les finalitats de control financer relatives a l'Agència i les oficines liquidadores de districte hipotecari són les següents:
a) L'emissió d'una opinió sobre els objectius enumerats en l'article 2 anterior d'aquesta Ordre.
b) Promoure la millora de les tècniques i els procediments de gestió tributària, econòmica i financera.
c) Proposar les recomanacions corresponents en l'àmbit econòmic, financer, patrimonial, tributari i procedimental per tal de corregir les actuacions que així ho requereixin.
3.2 El control de la gestió i recaptació dels tributs que s'exerceix sobre les delegacions i les oficines liquidadores de districte hipotecari ha de ser essencialment equivalent en el seu contingut.
4.1 El resultat dels controls financers s'inclouen en uns informes escrits, en els quals s'ha d'emetre una opinió sobre els objectius perseguits en la seva execució.
4.2 Els informes poden establir recomanacions amb la finalitat de promoure millores en les tècniques i els procediments de gestió administrativa, tributària, econòmica i financera dels òrgans controlats i la correcció de les irregularitats detectades.
Òrgan competent per a l'exercici del control financer
5.1 Les facultats per a l'exercici de la funció de control financer corresponen, d'acord amb l'article 20 de la llei 7 /2007, de 17 de juliol, de l'Agència Tributària de Catalunya i l'article 32 de Decret 133/85, de 25 d'abril, de reglament de la Funció Interventora, corresponen a la Intervenció General.
5.2 L'exercici i la materialització del control financer de l'Agència i les Oficines Liquidadores de districte hipotecari es realitza per l'/la interventor/a que designi la Intervenció General, d'acord amb les prescripcions de caràcter general contingudes a la Llei de l'Estatut de la funció interventora i el Reglament de la funció interventora.
6.1 El control financer s'exerceix mitjançant tècniques d'auditoria.
6.2 Les auditories consisteixen en la comprovació de l'activitat economicofinancera i tributària, realitzada de forma sistemàtica i mitjançant l'aplicació de procediments d'anàlisi de les operacions o actuacions singulars seleccionats a l'efecte.
L'auditoria pot realitzar-se sobre la totalitat de l'activitat de l'Agència o bé parcialment, en determinades àrees funcionals.
6.3 Aquestes comprovacions, d'acord amb els objectius que es persegueixin en cada cas, poden utilitzar, per a l'anàlisi de l'activitat economicofinancera i tributària, un o diversos dels següents models d'auditoria: financera, de compliment, operativa, de programes pressupostaris i plans d'actuació i de sistemes i procediments de gestió financera.
6.4 Amb independència del que s'ha exposat en els paràgrafs anteriors, l'exercici del control financer haurà de consistir, en:
a) L'examen de registres comptables, comptes o estats financers, mitjançant l'aplicació de procediments d'anàlisi concrets.
b) L'examen d'operacions individualitzades i concretes, així com els expedients corresponents.
c) La comprovació de totes les actuacions realitzades en una àrea o procediment de gestió econòmica o tributària.
d) La comprovació d'aspectes parcials i concrets d'un seguit d'actes efectuats per l'Agència.
e) La comprovació material d'actius de l'Agència.
f) Les actuacions concretes de control que s'hagin de realitzar d'acord amb el que en cada cas estableixi la normativa vigent.
g) L'anàlisi de la fiabilitat i seguretat dels sistemes informàtics.
h) Altres comprovacions decidides per l'/la interventor/a actuant ateses les característiques especials de les activitats desenvolupades per l'Agència.
Principis de l'exercici del control financer
7.1 L'/la interventor/a actuant, en exercir les funcions de control financer, ha d'actuar d'acord amb els principis d'autonomia funcional, exercici desconcentrat i procediment contradictori.
7.2 El control financer s'ha d'exercir amb plena autonomia respecte de les autoritats i òrgans de gestió que controla.
7.3 Quan la naturalesa de l'acte, del document o de l'expedient ho requereixi, l'/la interventor/a actuant, en exercici de les seves funcions de control, pot sol·licitar l'assessorament jurídic o els informes tècnics que consideri necessaris, així com els antecedents i els documents precisos per a l'exercici de les seves funcions.
Aquestes sol·licituds han de ser ateses pels òrgans corresponents, en un termini màxim de quinze dies.
En cas de no ser-ho, es donarà compte a l'/la interventor/a general, per tal que realitzi, si ho troba adient, les actuacions oportunes.
7.4 Amb referència al termini establert en el punt anterior es pot establir una pròrroga de la mateixa durada, per part de l'/la interventor/a actuant quan, per les circumstàncies del cas així ho aconsellin.
Deure del personal que exerceix el control financer
8.1 El personal que exerceixi el control financer ha de guardar el degut secret professional sobre els assumptes que conegui en el desenvolupament de les seves tasques.
8.2 Les dades, els informes o els antecedents obtinguts en l'exercici del control només podran ser utilitzades per a les finalitats assignades.
8.3 Quan en l'exercici del control financer l'/la interventor/a actuant estimi que els fets acreditats en l'expedient poden constituir una infracció administrativa o de responsabilitat comptable o de qualsevol altre tipus, ho posarà en coneixement de l'autoritat competent per a la iniciació dels procediments adients, d'acord amb l'establert en l'article 31 d'aquesta Ordre.
Els caps i resta de personal que es dediquin a la gestió, recaptació i inspecció de drets tributaris o no tributaris, al manteniment o a la gestió dels recursos econòmics i humans i, en general, tots aquells que exerceixin funcions públiques o desenvolupin la seva tasca en l'àmbit de l'Agència, i les oficines liquidadores de districte hipotecari estan obligats a prestar la deguda col·laboració i recolzament al personal encarregat de la realització del control.
Procediment de realització del control financer permanent de l'aplicació dels tributs i de la gestió econòmica financera de l'Agència
L'exercici del control financer permanent s'ha d'iniciar per acord exprés del conseller d'Economia i Finances mitjançant el Pla anual d'actuacions de control financer de la Intervenció General per l'exercici corresponent, en el qual s'ha d'especificar les àrees, l'abast i la temporalitat objecte de control.
11.1 L'/La interventor/a actuant ha de planificar, dirigir i supervisar el treball de control.
11.2 El desenvolupament del control es materialitza en uns papers de treball que serveixen de suport a les conclusions, els comentaris i les recomanacions incloses en els informes.
12.1 Finalitzats els treballs de control, l'/la interventor/a actuant ha d'emetre un informe escrit que ha de contenir els fets posats de manifest, les conclusions i les recomanacions que es derivin de l'actuació.
Es realitzaran dos informes separats, un referent a l'aplicació dels tributs (entesa com la gestió i la recaptació de tributs) i l'altre referent a la gestió econòmica financera.
12.2 Els informes poden ser provisionals o definitius i tenen la periodicitat, que estableixi el Pla anual d'actuacions de control financer.
12.3 Un cop seguit el procediment establert en l'article 13 d'aquesta Ordre, l'/la interventor/a actuant ha d'elevar l'informe provisional a definitiu.
12.4 Es poden emetre informes parcials, quan la importància dels fets identificats recomanin una actuació immediata, sense poder esperar a la finalització del control.
13.1 L'/La interventor/a actuant ha d'emetre un informe provisional que ha d'incloure els fets que hagi conegut i les conclusions i les recomanacions que se'n dedueixin.
13.2 Aquests informes fan referència a les actuacions dutes a terme per l'Agència en el període anterior.
Aquests informes provisionals s'han d'emetre en període màxim d'un mes del període temporal controlat.
13.3 L'/La interventor/a actuant ha de remetre els informes provisionals de control financer, en funció del seu àmbit funcional de l'aplicació dels tributs al delegat/ada territorial de l'Agència.
En el cas de l'informe de la gestió econòmica financera s'ha de remetre al/a la director/a de l'Agència.
13.4 L'informe provisional ha d'anar acompanyat d'un escrit de remissió en que s'ha d'indicar que en un termini d'un mes es poden fer al·legacions.
En l'escrit de remissió, sempre que sigui procedent, s'han d'indicar les mesures que es proposen prendre per solucionar les deficiències palesades, així com el termini de temps, que s'estima adient per plasmar aquestes solucions.
13.5 Si l'/la interventor/a actuant ho considera oportú, abans d'emetre l'informe, pot donar trasllat dels resultats més significatius palesats en el control realitzat.
14.1 Sobre la base de l'informe provisional i de les al·legacions rebudes, l'/la interventor/a actuant ha d'emetre un informe definitiu, que ha d'incloure les al·legacions que s'hi han realitzat i, si s'escau, les observacions que consideri procedents sobre aquestes al·legacions.
14.2 Quan es rebin al·legacions, s'ha de procedir de la manera següent:
a) Si s'accepten, cal modificar els termes en què estava redactat l'informe provisional, circumstància que ha de constar en la secció d'observacions a les al·legacions de l'informe definitiu.
b) Si no s'accepten, i només si es creu necessari, s'exposarà en un apartat específic de l'informe definitiu, de manera concisa i motivada, l'opinió de l'/la interventor/a actuant.
14.3 Si no es reben al·legacions en el termini assenyalat en l'article 13.4 d'aquesta Ordre, l'informe provisional s'ha d'elevar a definitiu.
14.4 En tot cas, els informes definitius s'han de remetre abans de dos mesos d'haver emès l'informe provisional.
Aquest termini pot ser ampliat per l'/la interventor/a general, d'acord amb la proposta motivada que l'/la interventor/a actuant li formuli a aquest respecte.
15.1 Un cop finalitzat l'exercici pressupostari s'ha de realitzar un informe provisional relatiu a l'exercici anterior.
Aquest informe ha de reflectir els resultats dels informes amb un període temporal inferior.
No obstant això, el contingut d'aquests pot completar-se o matisar-se com a conseqüència de les mesures adoptades per la delegació o la direcció, amb posterioritat a la seva recepció.
15.2 L'últim informe de l'any es constituirà en informe anual per a la qual cosa hauria d'incloure aquella informació que ho possibiliti.
Els informes de control financer permanent han de tenir l'estructura i contingut que estableixi la Intervenció General.
17.1 L'/La interventor/a actuant ha de remetre els informes definitius de control financer a la Intervenció General en els terminis establerts en l'article 14.4 de la present Ordre.
Aquest termini pot ser ampliat per la Intervenció General d'acord amb la proposta que l'/la interventor/a actuant formuli al respecte.
17.2 La Intervenció General ha de remetre els informes definitius de control financer permanent, d'acord amb el seu àmbit funcional d'actuació als destinataris següents:
a) Al/A la delegat/ada territorial de l'Agència.
b) Al/A la director/a de l'Agència
18.1 L'/La interventor/a actuant, ha de traslladar a la Intervenció General, juntament amb l'ofici de remissió dels informes definitius, les propostes d'actuació que consideri oportunes.
18.2 Les propostes d'actuació s'han de fer en el supòsit que el destinatari corresponent de l'informe:
18.3 Les propostes d'actuació han de contenir els següents extrems:
b) La indicació dels preceptes legals infringits o procediments que contradiuen l'eficàcia, l'eficiència o l'economia, d'acord amb el que preveu la disposició addicional tercera de la llei 12/2004, de 27 de desembre, de mesures financeres, i les conseqüències que això pugui tenir per a la gestió.
c) Les mesures que, al parer de l'/la interventor/a actuant, hagin d'adoptar-se per tal de corregir una conducta o un procediment concret.
18.4 L'/La interventor/a general, a la vista dels controls financers permanents realitzats i de les propostes rebudes, pot emetre un informe d'actuació adreçat al/a la director/a de l'Agència, en el qual ha de proposar establir mesures concretes d'actuació.
Així mateix es remetrà també a la Junta de Govern.
19.1 En cas de conformitat amb les conclusions i les recomanacions de l'informe definitiu, el/la director/a de l'Agència han de remetre un ofici, en el termini d'un mes a partir de la recepció de l'informe, a la Intervenció General, en el qual s'ha d'incloure:
a) Les mesures adoptades, per tal de corregir la conducta o el procediment inadequat.
19.2 En cas de disconformitat amb les propostes efectuades, el/la director/a de l'Agència plantejarà les discrepàncies corresponents al/a la interventor/a general, i si aquell/lla es manté en les seves propostes tramitarà els fets a la junta de Govern de l'Agència, que resoldrà.
20.1 L'/La interventor/a actuant ha de vetllar pel compliment de les actuacions correctores establertes en l'article 19.1 d'aquesta Ordre i dels informes previs que hagin realitzat anteriorment altres interventors.
En el supòsit que no es realitzin les actuacions correctores en els terminis previstos o aquestes es realitzin de manera inadequada, ha de traslladar a la Intervenció General un informe descriptiu dels fets.
20.2 La Intervenció General a la vista dels fets posats de manifest, pot emetre un informe d'actuació adreçat al/a la director/a de l'Agència, en el qual ha de descriure les actuacions inadequades o la no realització de les actuacions correctores.
En cas de no ser ateses les seves peticions es trametrà el fet al/a la junta de Govern de l'Agència.
Procediment de realització del control financer a les oficines liquidadores de districte hipotecari
21.1 Els controls de les oficines liquidadores de districte hipotecari s'han d'incloure en el Pla anual d'actuacions de control financer de la Intervenció General per l'exercici corresponent que aprova el conseller d'Economia i Finances.
21.2 La Intervenció General ha de comunicar a la Direcció de l'Agència, al delegat/ada territorial corresponent, i al titular de l'oficina liquidadora de districte hipotecari l'inici de les seves actuacions de control.
El desenvolupament del control s'ha de realitzar d'acord amb el que estableix l'article 11 d'aquesta Ordre.
23.1 Finalitzats els treballs de control l'/la interventor/a actuant ha d'emetre un informe escrit contenint els fets posats de manifest, les conclusions i les recomanacions que es derivin de l'actuació.
23.2 Aquest informe pot ser provisional o definitiu, d'acord amb el que preveu la present Ordre.
23.3 Un cop seguit el procediment establert en l'article 24 d'aquesta Ordre, l'/la interventor/a actuant ha d'elevar l'informe provisional a definitiu.
23.4 Es poden emetre informes previs parcials quan la importància dels fets identificats recomanin una actuació immediata, sense poder esperar a la finalització del control.
24.1 L'/La interventor/a actuant ha d'emetre un informe provisional que ha d'incloure els fets que hagi conegut i les conclusions i les recomanacions que se'n dedueixin.
24.2 Aquest informe provisional s'ha d'emetre en el termini màxim de dos mesos posterior a la finalització de les visites de control.
Aquest termini pot ser prorrogat en un mes per la Intervenció General quan les circumstàncies escaients ho precisin
24.3 L'/La interventor/a actuant ha de remetre els informes de caràcter provisional al titular de l'oficina liquidadora de districte hipotecari corresponent i al delegat/ada corresponent, acompanyats d'un escrit de remissió en què s'ha d'indicar que en un termini de 15 dies hàbils se'n poden fer al·legacions.
En l'escrit de remissió, sempre que sigui procedent, s'han d'indicar les mesures que proposa per solucionar les deficiències palesades, així com el termini de temps que s'estima adient per plasmar aquestes solucions.
24.4 Si l'/la interventor/a actuant ho considera oportú, abans d'emetre l'informe, pot donar trasllat al titular de l'oficina, al/a la delegat/ada corresponent o al /a la director/a de la Agència dels resultats més significatius palesats en el control realitzat.
25.1 Sobre la base de l'informe provisional i de les al·legacions rebudes, l'/la interventor/a ha d'emetre un informe definitiu, que ha d'incloure les al·legacions que s'hi han fet i, si s'escau, les observacions que consideri procedents sobre aquestes al·legacions.
25.2 Si no es reben al·legacions en el termini assenyalat en l'article 24.3 de la present Ordre, l'informe provisional s'ha d'elevar a definitiu.
25.3 En tot cas, els informes definitius s'han de remetre de dos mesos d'haver emès l'informe provisional.
Aquest termini pot ser ampliat per l/la interventor/a general, d'acord amb la proposta motivada que l'/la interventor/a actuant formuli a aquest respecte.
Els informes de control financer han de tenir l'estructura i el contingut que estableixi la Intervenció General.
La Intervenció General remetrà els informes definitius de control financer permanent als següents destinataris:
b) Al/A la director/a de l'Agència.
28.1 L'/La interventor/a actuant ha de traslladar a la Intervenció General, juntament amb l'ofici de remissió dels informes definitius, les propostes d'actuació que consideri oportunes.
28.2 Les propostes d'actuació s'han de fer en el supòsit que el titular de l'oficina liquidadora de districte hipotecari:
28.3 Les propostes d'actuació han de contenir els aspectes següents:
b) La indicació dels preceptes legals infringits o procediments que contradiuen l'eficàcia, l'eficiència o l'economia, d'acord amb el que preveu la disposició addicional tercera de la Llei 12/2004, de 27 de desembre, de mesures financeres i les conseqüències que això pugui tenir per a la gestió.
c) Les mesures que, al parer de l'/la interventor/a, hagin d'adoptar-se per tal de corregir una conducta o procediment concret.
28.4 L'/la interventor/a general, a la vista dels informes financers realitzats i de les propostes rebudes, pot emetre un informe d'actuació adreçat al/a la director/a de l'Agència en el qual ha de proposar establir mesures concretes d'actuació.
29.1 En cas de conformitat amb les conclusions i les recomanacions de l'informe definitiu, el titular de l'oficina liquidadora de districte hipotecari i, si s'escau, el/la delegat/ada territorial o el/la director/a de l'Agència ha de remetre un ofici, en el termini d'un mes a partir de la recepció de l'informe, a la Intervenció General, en el qual s'ha d'incloure:
a) Les mesures adoptades per tal de corregir la conducta o el procediment inadequat.
29.2 En cas de disconformitat amb les propostes efectuades, el/la director/a de l'Agència plantejarà les discrepàncies corresponents al/a la interventor/a general, i si aquell/a es manté en les seves propostes tramitarà els fets a la junta de Govern de l'Agència, que resoldrà.
Pel seguiment de les actuacions correctores en els controls de les oficines liquidadores de districte hipotecari s'ha de seguir allò establert en l'article 20 d'aquesta Ordre.
31.1 Quan en la pràctica d'un control financer, permanent o no, l'/la interventor/a actuant entengui que els fets acreditats en l'expedient poden ser constitutius d'infraccions administratives o de responsabilitat comptables o d'altres tipus, emetrà un informe especial.
31.2 Aquest informe especial s'ha de remetre als òrgans gestors perquè facin al·legacions, en un termini màxim de 15 dies.
Transcorreguts aquests i, si a judici de l'/la interventor/a actuant els defectes o anomalies no han estat esmenats, ho posarà en coneixement de l'/la interventor/a general, mitjançant informe en què indicarà:
a) Les presumptes infraccions, amb descripció dels fets constatats i dels elements que suposen la seva inclusió en el corresponent tipus d'infracció penal, administrativa i comptable.
b) La identificació dels presumptes responsables.
c) Quan del supòsit de fet es deriva responsabilitat comptable, la quantificació dels perjudicis causats.
L'/La interventor/a general ho posarà en coneixement del/ de la director/a de l'Agència.
31.3 A l'informe s'ha d'adjuntar còpia de la documentació en què consti l'evidència obtinguda, així com de les al·legacions que hagués realitzat l'òrgan gestor.
Igualment, s'han d'indicar les actuacions realitzades per l'òrgan gestor en relació amb les presumptes infraccions detectades.
31.4 Aquests informes s'han d'emetre tan bon punt es tingui noticia de la possible malversació, dany o perjudici de la Hisenda de la Generalitat.
31.5 L'emissió d'informes especials no paralitza les actuacions de control i l'emissió dels informes corresponents.
L'/La interventor/a general ha d'emetre un resum anual de les actuacions de control realitzades i dels resultats, mes rellevants de les mateixes així com del compliment de les propostes efectuades que elevarà a la junta de govern.
S'autoritza a l'/la interventor/a general a expedir totes aquelles instruccions necessàries pel desenvolupament i execució dels preceptes d'aquesta Ordre.
Es deroga l'Ordre de 13 de març de 2001, per la qual s'aprova el règim jurídic a seguir en l'establiment i el desenvolupament del control financer en l'àmbit de la Direcció General de Tributs i de les direccions territorials del Departament d'Economia i Finances.